cyanic-selkie/wikianc huggingface dataset:
בוריס סלוצקי
קורות חיים
בשנת 1977 נפטרה אשתו של בוריס סלוצקי. מאורע זה היווה טראומה קשה עבורו, בעקבותיה הוא הפסיק לפרסם את שיריו. בסוף חייו התגורר בביתו של אחיו המעיר חיים בעיר טולה. שם נפטר בפברואר 1986.
שוודיה באירוויזיון 1959
לפני האירוויזיון
רשת השידור של שוודיה, SR, בחרה בזמרת בריטה בורג שתייצג אותה באירוויזיון 1959. השיר איתו היא התמודדה נבחר בתחרות המלודיפסטיבלן שהחלה את דרכה באותה השנה כדי לבחור את השיר לאירוויזיון. התחרות נערכה ב-29 בינואר 1959 באולם סירקוס שבסטוקהולם, והנחתה אותה ת'ורה ארלינג. התחרות נערכה במתכונת של 8 חצאי גמר וגמר, והיא שודרה ברדיו כשערב הגמר שודר גם בטלוויזיה. כ-200 שירים הוגשו לרשת השידור מתוכם היא סיננה את השירים שהשתתפו לבסוף בתחרות. הזמרת הזוכה בתחרות לא התמודדה עם השיר באירוויזיון כיוון שרשת השידור כבר בחרה בזמרת אחרת.
באירוויזיון
בליל האירוויזיון, השיר בוצע שביעי בסדר ההופעות, לפני שווייץ ואחרי גרמניה. השיר זכה במקום התשיעי עם ארבע נקודות.
בוגוסלוף
האי בוגוסלוף (באנגלית: Bogoslof Island) או אגאסגוק (באלאוטית: Aĝasaaĝux̂) הוא פסגת הר געש שכבתי תת-ימי בקצה הדרומי של ים ברינג, 56 קילומטרים צפונית-מערבית לאי אנאלסקה (אנ'|en) בשרשרת האיים האלאוטיים. שטח האי 0.98 קילומטרים רבועים והוא אינו מאוכלס. גובה הפסגה של האי הוא 150 מטרים, אורכו 1,512 מטרים ורוחבו 1,040 מטרים. הר הגעש מתנשא לגובה של 1,800 מטרים מקרקעית הים, אבל הפסגה היא החלק היחיד הבולט מעל פני הים.
היסטוריה
עליית ההר מעל פני הים תועדה לראשונה במהלך התפרצות געשית תת-ימית ב-1796. מאז היו רצף של אירועים שבהם נוספו לאי שטחים חדשים ושטחים קיימים נשחקו. ב-1883 צצה מעל פני המים כיפה געשית קטנה השייכת לאותו הר געש שכבתי. שן סלע זו קיבלה את השם האי פייר (Fire Island). כיפה געשית נוספת נוצרה בהתפרצות של 1796 והיא קרויה "סלע קסל" (Castle Rock). התפרצויות געשיות נוספות התחוללו בשנים 1796–1804, 1806–1823, 1883–1895, 1906, 1907, 1909–1910, 1926–1928, 1992 ו-2016–-2017. האי משמש אתר קינון לעופות ימיים, כלבי ים ואריות ים. על פי ההערכה מקננים באי כ-90,000 עופות כמו תוכי ים פסיפי, אוריה, ריסה אדומת-רגל ועוד שחפים.
ב-1909 קבע נשיא ארצות הברית תאודור רוזוולט את איים בוגוסלוף ופייר כשמורת טבע להגנה על אריות הים והעופות הימיים המקננים בהם. תחת השם אזור הטבע הבראשיתי בוגוסלוף (Bogoslof Wilderness) הם חלק מיחידת האיים האלאוטיים של שמורת חיות הבר הימית הלאומית של אלסקה (Alaska Maritime National Wildlife Refuge). בנובמבר 1967 הוכרז האי בוגוסלוף אתר טבע לאומי (National Natural Landmark) על ידי שירות הפארקים הלאומיים של ארצות הברית. האי בוגוסלוף נוסף להמערכת הלאומית לשימור אזורי טבע בראשיתי ב-1970.
התפרצויות אחרונות
סדרה של התפרצויות געשיות כמעט על בסיס יומי התרחשו החל מ-20 בדצמבר 2016, תוך יצירת עננה של אפר געשי וברקים געשיים, תוך שינוי של הטופוגרפיה של האי. כיוון שאין על האי מצלמות או תחנות ניטור והאזור מכוסה בדרך כלל על ידי עננים, אין ודאות לגבי הפרטים. עם זאת, כשמזג האוויר השתפר נראה שלוע קטן בסמוך לחוף הצפון-מזרחי של בוגוסלוף התפרץ תוך התפוצצות וקרע את האי המקורי לשניים ויצר אי חדש קטן מצפון-מזרח לאי הקיים. תצלומי לוויין של האי מ-25 בדצמבר 2016 הראו שהאי נשבר לשלושה איים קטנים יותר המרוכזים על מה שנראה כלוע הפעיל של ההתפרצות, ושטחו גדל ב-5 דונמים בהשוואה לשטחו הקודם שהיה 288 דונם. שטחו גדל בשבועות שבאו אחר-כך וב-11 בינואר 2017 הוא הגיע לשטח של 437 דונם, והתמזג שוב לאי אחד. נכון ל-11 במרץ 2017 היה שטח האי 980 דונם, יותר מפי שלושה משטחו קודם להתפרצות, והאי המוארך המקורי הפך לאי מעגלי גדול שבמרכזו לוע ההתפרצות, שכנראה עתיד לגדול עוד. התפרצות מתפוצצת משמעותית החלה בהר הגעש בוגוסלוף ב-20 בפברואר. תצלומי לוויין הראו ענן אפר שהגיע לגובה של 7.5 קילומטר. ב-17 במאי ההתפרצות העיפה אפר לגובה של 10.3 קילומטרים. ב-28 במאי 2017 שלחה התפרצות נוספת את האפר לגובה 10 קילומטרים וגרמה להתרעת צבע אדום אווירית, הרמה הגבוהה ביותר. אפר המתרומם מעל 6 קילומטרים מהווה איום למטוסים באזור.
ב-6 ביוני 2017 הופיעה כיפת לבה חדשה שקוטרה המוערך 110 מטרים והיא גדלה לקוטר של 160 מטרים ב-9 ביוני. התפרצות מתפוצצת החלה לפנות בוקר ב-10 ביוני שממנה התמר עמוד התפרצות שהגיע לגובה של 10.4 קילומטרים שנסחף לצפון-מערב. התפרצות גררה שוב התרעת צבע אדום אווירית. ההתפרצות נרגעה וההתרעה האווירית הורדה לכתום. צילומי לוויין שנעשו ב-10 ביוני הראו שכיפת הלבה החדשה נעלמה, וככל הנראה נהרסה בהתפרצות של ה-10 ביוני. התפרצות נוספת ב-12 ביוני ועמוד התפרצות הגיע לגובה של 7.6 קילומטרים גררה שוב התרעת צבע אדום אווירית שהונמכה לכתום למחרת.
פישקי
פישקי (בהונגרית: Püski) הוא כפר במחוז גיור-מושון-שופרון, שבצפון-מערב הונגריה.
בפישקי חיו ארבעה יהודים בשנת 1880.
Lo Mejor de...Selena
Lo Mejor de...Selena (בעברית: המיטב של...סלינה) הוא אלבום אוסף כפול של הזמרת סלינה, אשר יצא לאור ב-31 במרץ 2015 על ידי קפיטול לטין ויוניברסל מיוזיק לטין אינטרטיימנט. האלבום יצא לאור לאור הצלחת אלבום הרמיקס שלה Enamorada de Ti ב-2012.
האלבום כולל שני תקליטורים אשר הדיסק הראשון מכיל אוסף של שירים של הזמרת בספרדית ואילו הדיסק השני מכיל אוסף של שירים של הזמרת באנגלית.
הצלחה מסחרית
האלבום הגיע למקום השני במצעד האלבומים הלטיני של בילבורד ושנה לאחר שחרורו הוא גם הגיע למקום הראשון במצעד אלבומי הפופ הלטיני של בילבורד ונהיה לאלבום הראשון שלה לעשות זאת מזה 4 שנים. האלבום הגיע למקום ה-102 במצעד האלבומים האמריקאי ובכך הפך לאלבום שלה שהגיע למיקום הגבוה ביותר במצעד מאז 1999.
בעקבות יציאת האלבום הזמרת זכתה בפרס האמנית הלטינית המצליחה ביותר במצעד האלבומים הלטיני לאותה שנה בטקס פרסי הבילבורד הלטיני. האלבום הגיע למעמד פלטינה לטינית כפולה בארצות הברית על מכירות של חצי מיליון עותקים.
סרי לנקה במשחקים האולימפיים
סרי לנקה משתתפת במשחקים האולימפיים מאז אולימפיאדת לונדון (1948). היא נעדרה מאז מהמשחקים רק פעם אחת, מאולימפיאדת מונטריאול (1976). היא מעולם לא השתתפה באולימפיאדת חורף.
כבר בפעם הראשונה בה השתתפה במשחקים, זכה ספורטאי סרי לנקי במדליה אולימפית - האתלט דנקן וייט שזכה במדליית הכסף בריצת 400 מטר משוכות. בהמשך ידעו הספורטאים הסרי לנקים הישגים צנועים יותר, הטוב שבהם היה המתאגרף חאטה קארונטארנה, שהעפיל לשלב רבע הגמר באולימפיאדת מקסיקו סיטי (1968). 52 שנים אחרי המדליה הראשונה, זכתה סוסאנתיקה ג'יאסינגה במדליית הכסף השנייה לזכות סרי לנקה, לאחר שסיימה במקום השני בריצת 200 מטר באולימפיאדת סידני (2000), בהפרש של מאית השנייה מהמנצחת, פולין דייוויס-תומפסון. ג'יאסינגה גם העפילה לחצי הגמר בריצת 100 מטר, וסיימה במקום העשירי. נבחרת השליחים ל-400X4 מטרים העפילה אף היא לשלב חצי הגמר, וסיימה במקום ה-12. באולימפיאדת אתונה (2004) נשאה ג'יאסינגה את דגל סרי לנקה בטקס הפתיחה, אך לא התחרתה עקב פציעה. באולימפיאדת בייג'ינג (2008) לא הצליחה לשחזר את הצלחתה מסידני, וסיימה במקום ה-14 בריצת 200 מטר.
לפי אולימפיאדה
באולימפיאדות הקיץ:
לפי ענף
בענפי הקיץ:
סלע האריס (אנטארקטיקה)
סלע האריס (באנגלית: Harris Rock) הוא הגדול והדרומי ביותר מבין קבוצה של שלושה איונים (סלעים הבולטים מעל פני הים) בארכיפלג קבוצת איי ז'ואנוויל שבאנטארקטיקה.
האיון ממוקם 7 ק"מ צפונית-מזרחית לכף חונקל; ובמרחק 6.3 ק"מ צפונית-מערבית לאי לימוזה.
מיפוי האיון
שם האיון מופיע לראשונה במפה של ממשלת ארגנטינה משנת 1960.
האיון נסקר על הקרקע על ידי סקר שטחי חסות איי פוקלנד בין השנים 1958–1961.
בויקו בוריסוב
בויקו מטודייב בוריסוב (בבולגרית: Бойко Методиев Борисов; נולד ב-13 ביוני 1959 בבאנקיה, מטרופולין סופיה, הרפובליקה העממית הבולגרית) הוא פוליטיקאי בולגרי אשר כיהן כראש ממשלת בולגריה במשך שלוש כהונות. עוד כיהן כראש עיריית סופיה.
ב-13 במרץ 2013 התפטר בוריסוב בעקבות הפגנות נרחבות ברחבי בולגריה. באוקטובר 2014 נערכו בבולגריה בחירות כלליות ובהן זכתה מפלגתו של בוריסוב לשליש בקירוב מקולות המצביעים, ול-84 מושבים. ב-7 בנובמבר 2014 החל בוריסוב את כהונתו השנייה כראש ממשלת בולגריה. ב-13 בנובמבר 2016 התפטר בוריסוב בעקבות תוצאות הבחירות לנשיאות בה הפסידה מועמדת מפלגת השלטון וזכה המועמד הפרו-רוסי רומן ראדב, אך בבחירות הכלליות לפרלמנט הגדילה מפלגת "אזרחים למען פיתוח אירופי" את כוחה ובוריסוב הקים ממשלת קואליציה שלישית וכיהן בראשה.
ביולי 2020 החלו הפגות ברחבי בולגריה ובהם השתתפו כ-400,000 מפגינים, שקראו לבוריסוב להתפטר על רקע המצב הכלכלי והאשמת ממשלו בשחיתות. המפגינים זכו לתמיכתו של נשיא בולגריה רומן ראדב, לו מערכת יחסים עכורה ויריבות פוליטית נוקבת עם בוריסוב. ההפגנות נמשכו שבועות ארוכים. באפריל 2021 נערכו בבולגריה בחירות כלליות, ומפגתו של בוריסוב איבדה משמעותית מכוחה בפרלמנט. ב-15 באפריל 2021 התפטר בוריסוב מכהונתו כראש ממשלה וסטפן יאנב מונה על ידי הנשיא לעמוד בראש ממשלת מעבר. בוריסוב התבטא בתקשורת הבולגרית וציין כי נשיא בולגריה רומן ראדב הנהיג בבולגריה משטר טוטליטרי.
ראשית הקריירה
בוריסוב נולד בכפר באנקיה למטודי בוריסוב, איש משרד הפנים, ולוונטה בוריסובה, מורה בבית ספר יסודי. מ-1982 עד 1990 מילא תפקידים שונים במשרד הפנים, תחילה ככבאי ולאחר מכן כמרצה באקדמיה לשוטרים בסופיה. הוא הגיע לדרגת גנרל-לויטננט במשטרה הבולגרית. ב-1990 עזב בוריסוב את תפקידו במשרד הפנים וב-1991 הקים חברת אבטחה פרטית, איפון-1. הוא בעל חגורה שחורה בקראטה ואף אימן את נבחרת הקראטה הלאומית. ב-2001 שב למשרד הפנים ועד 2005 כיהן כמזכיר הראשי של המשרד בדרגת גנרל. ב-2005 ניגש לבחירות לפרלמנט הבולגרי מטעם "התנועה העממית ליציבות וקידמה" בראשות סמיון סקסקובורגותסקי, אך למרות הצלחתו בבחירות בחר להישאר בתפקידו במשרד הפנים. בהמשך, נבחר לכהונת ראש עיריית סופיה והחליף את סטפן סופיאנסקי.
ראש הממשלה
ב-2006 הקים בוריסוב את מפלגת אזרחים למען פיתוח אירופי של בולגריה שייצגה קו מרכזי-ימני במערכת הפוליטית הבולגרית. במאי 2007 רשם הישג פוליטי משמעותי ראשון, עת ניצחה מפלגתו בבחירות לפרלמנט האירופי בבולגריה. בוריסוב התמנה לראש הממשלה ה-50 של בולגריה ב-27 ביולי 2009, לאחר שמפלגתו זכתה במרבית המושבים בבחירות לפרלמנט שנערכו ב-5 ביולי 2009, בוריסוב נקט בשורת רפורמות בשירות הציבורי, בתשתיות ובכלכלת בולגריה ובכללן הפרטת קרנות הפנסיה, ארגון מחדש של משטרת בולגריה והמערך הפקידותי של משרדי הממשלה, ופיתוח תשתית הכבישים והאנרגיה במדינה.
בעקבות הפגנות נרחבות שמחו על יוקר מחירי האנרגיה, מצב הדיור הירוד ושחיתות, והחלו ב-17 בפברואר 2013 ברחבי בולגריה, הודיע בוריסוב ב-20 בפברואר על כך שממשלתו תתפטר. ב-13 במרץ 2013 סיים את כהונתו כראש ממשלה. לאחר הבחירות הכלליות לפרלמנט הבולגרי זכתה מפלגתו של בוריסוב ב-84 מושבים ובעקבות תוצאותיהן הוטל על בוריסוב להקים ממשלה. ב-7 בנובמבר 2014 החל בוריסוב את כהונתו השנייה כראש ממשלת בולגריה.
בעיתונות בבולגריה נכתב כי בוריסוב הוא לאומן והוא התבטא בגנות נחשלותם של אזרחי בולגריה מקרב בני רומה וממוצא טורקי, תוך שיריביו הפוליטיים מאשימים אותו בגזענות. מספר מקורות עיתונאיים העלו טענות כי לבוריסוב קשרים עם הפשע המאורגן בבולגריה. למרות טענות אלו, זוכה בוריסוב לאהדה רחבה בקרב הציבור בבולגריה, מכונה "באטמן" וב-2011 אף נבחר לכדורגלן השנה בבולגריה, תוך שהוא מקדים את דימיטר ברבאטוב חלוצה של מנצ'סטר יונייטד. בוריסוב גרוש ולו בת בשם ונטה מנישואיו הראשונים. לאחר גירושיו חי לתקופה מסוימת עם בת זוג, נשיאת "הבנק להשקעות" הבולגרי, צווטלינה בוריסלבובה.
בנובמבר 2016 נערכו הבחירות לנשיאות בבולגריה ובהן זכה רומן ראדב אשר נתמך על ידי המפלגה הסוציאליסטית והידוע כפרו רוסי מובהק. ראדב גבר על מועמדת מפלגת השלטון צֶצֶקָה צָצֶ'בָה. בעקבות תוצאות הבחירות התפטר בוריסוב והמערכת הפוליטית נערכה לבחירות לפרלמנט. ב-24 בינואר 2017 מונה אוגניאן גרג'יקוב לתפקיד ראש ממשלת בולגריה.
ב-26 במרץ 2017 נערכו בבולגריה בחירות לפרלמנט. מפלגתו של בוריסוב הגדילה את כוחה בפרלמנט הבולגרי ועלתה מ-84 ל-95 מושבים וב-4 במאי 2017 ההחל לכהן בכהונה שלישית. עם זאת, המפלגה הסוציאליסטית הבולגרית, מפלגת האופוזיציה המרכזית לבוריסוב, הכפילה את כוחה וזכתה ל-80 מושבים בפרלמנט.
באוקטובר 2020, דווח שנמצא חיובי לנגיף COVID-19 והוכנס לבידוד בית.
ביולי 2020 החלו בבולגריה מחאות והפגנות בשל טענות לשחיתות ממשלו של בוריסוב, ובשל המצב הכלכלי. המחאות זכו ל"רוח גבית" מנשיא בולגריה רומן ראדב שנחשב בן בריתו של ולדימיר פוטין, ויריב פוליטי מר של בוריסוב. באפריל 2021 נערכו בבולגריה בחירות כלליות והקואליציה בראשות בוריסוב איבדה מכוחה. בידי בוריסוב לא עלה להקים קואליציה, וב-15 באפריל 2021 התפטר מתפקידו. במאי כוננה ממשלת מעבר תחת סטפן יאנב. המאמצים לכונן קואליציה עלו בתוהו, וביולי 2021 שוב נערכו בבולגריה בחירות כלליות. בבחירות יולי, איבדה מפלגתו של בוריסוב עוד מכוחה, אך אף מפלגה לא הצליחה להקים קואליציה. בנובמבר 2021 נערכו בבולגריה בחירות לפרלמנט ולנשיאות. הנשיא רומן ראדב הביס את יריבו אטאנאס גרג'יקוב וזכה לכ-67 אחוזים מקולות הבוחרים. מפלגתו של בוריסוב איבדה עוד 4 מושבים בפרלמנט, ומפלגת אנחנו ממשיכים בשינוי בראשות קיריל פטקוב ואסן ואסילב זכתה ב-67 מושבים בפרלמנט והפכה למפלגה הגדולה. קיריל פטקוב הצליח בהקמת ממשלת קואליציה וב-13 בדצמבר 2021, התמנה לראש ממשלת בולגריה. מפלגתו של בוריסוב, הפכה למפלגת האופוזיציה הגדולה בפרלמנט.
מערכת היחסים עם ישראל
בתקופת כהונתו של בוריסוב חלה התקרבות משמעותית ביחסי בולגריה וישראל ברבדים שונים ובכלל זה שיתוף פעולה בתחום הצבאי והמודיעיני, בתחום איכות הסביבה ובתחום התרבות והאמנות. ביולי 2011 ביקר ראש הממשלה בנימין נתניהו בלוויית פמליית שרים בבולגריה ובמהלך הביקור התקיימה ישיבת ממשלה משותפת לשתי הממשלות אשר שודרה בטלוויזיה הבולגרית. בספטמבר 2011, בעת ביקור באנקרה, הביע שר החוץ הבולגרי ניקולאי מלאדנוב הסתייגות מקווי מדיניותה של טורקיה כלפי ישראל בעקבות אירועי המשט לעזה, ובנובמבר נמנעה בולגריה בהצבעה לקבלת הרשות הפלסטינית כחברה מלאה באונסק"ו.
קריירה ככדורגלן
בוריסוב משחק בקבוצת כדורגל מהליגה השנייה בבולגריה בתפקיד חלוץ. באוגוסט 2013 חתם בקבוצת ביסטריצה מהליגה הבולגרית השנייה, והפך לשחקן המבוגר ביותר בתולדות הליגה הבולגרית.
Tom's Diner
Tom's Diner הוא שיר שנכתב ובוצע על ידי הזמרת-יוצרת האמריקאית סוזן וגה. השיר יצא לאור בינואר 1984, לראשונה וצורף לגיליון Fast Folk Musical Magazine. לאחר מכן הופיע השיר בתוך אלבום האולפן Solitude Standing, בשנת 1987.
רקע
הדיינר של טום המוזכר בשיר הוא "המסעדה של טום", הנמצאת בפינת הרחובות ברודוויי ורחוב 112 במנהטן שבניו יורק, ולימים נודעה בצילום חזיתה בשידורי הסדרה "סיינפלד". וגה סיפרה על כתיבת השיר: קיבלתי את הרעיון לשיר בשנת 1981, אבל כתבתי אותו באביב של 1982. כשלמדתי בקולג' במנהטן נהגתי ללכת למסעדה של טום לקפה, ולאחר שסיימתי את הלימודים הייתי עדיין מגיעה לשם לאכול משהו לפני העבודה".
על השיר
השיר מתחיל בכך שהמספרת עוצרת בדיינר לשתות כוס קפה. המספרת קוראת עיתון וצופה בשתי נשים. האחת נכנסת לדיינר והשנייה נעצרת בחוץ בגשם. צלצול הפעמונים בקתדרלה סמוכה גורם למספרת להעלות זיכרונות על בן זוגה. בסוף השיר עוזבת המספרת את הדיינר כדי להספיק להגיע לרכבת לאחר שהקפה מסתיים.
וגה כתבה את השיר בעקבות תגובתו של חברה הצלם בריאן רוז, שאמר כי בעבודתו כצלם הוא ראה את כל חייו מבעד לחלונית מזכוכית ותמיד הרגיש כי הוא עד לדברים רבים, אך לא היה חלק מהם. ביושבה במסעדה של טום, היא כתבה מילים מנקודת מבטו של בריאן.
בשיר מוזכרת כתבה בעיתון על שחקן שמת בעודו שותה. וגה התכוונה לשחקן ויליאם הולדן שהספד על מותו הופיע בעיתון בעת שכתבה את השיר. צלצולי הפעמונים של הקתדרלה המוזכרים אף הם, התייחסו לקתדרלת סט ג'ון האלוהי הסמוכה לדיינר.
וגה תכננה את השיר כיצירה לפסנתר. באלבומה Solitude Standing שיצא ב-1987 הופיעו שתי גרסאות לשיר. הגרסה הפותחת היא גרסת א-קפלה והשנייה היא גרסה אינסטרומנטלית.
גרסת רמיקס של DNA
הצמד הבריטי DNA הוציא בשנת 1990 גרסת דאנס לשיר המבוססת על קולה של וגה. הגרסה יצאה ללא הסכמת וגה או מפיקיה והם שקלו תחילה לתבוע את היוצרים, אך הם החליטו שלא לתבוע את הצמד ולהוציא את השיר דרך חברת התקליטים שלה.
גרסת ג'ורג'יו מורודר
לקראת צאת אלבום האולפן הארבעה-עשר Déjà Vu, ב-12 ביוני 2015, של מפיק התקליטים ג'ורג'ו מורודר האלבום כלל מהדורה מחודשת של השיר, ובו הופיעה הזמרת האמריקאית בריטני ספירס באלבומו כרצועה השמינית. מאוחר יותר הוא הוציא לאור אותו כסינגל הרביעי והאחרון של האלבום ב-9 באוקטובר 2015.
גרסאות מחודשות ודגימות
לשיר נוצרו רמיקסים וגרסאות מחודשות על ידי אמני היפ הופ, דאנס ורוק וסומפל בין היתר על ידי פאבליק אנמי, ניקי די, טווין הייפ, יו גוטי, וליל קים.
וגה הוציאה אלבום אוסף בשם tom's album שכלל גרסאות שונות לשיר שביצעו אמנים שונים.
להקת פול אאוט בוי הוציאה את השיר Centuries בשנת 2014 ובו סימפול של tom's diner.
אליעזר יטבת
אליעזר יטבת (14 בספטמבר 1931 – 6 בדצמבר 2012) היה דיפלומט ישראלי ושגרירה הראשון של ישראל באזרבייג'ן.
ביוגרפיה
יטבת נולד ב-1931. הוריו היו יואל-מאיר קרוננברג וחנה-טובה (לבית וימברג).
הצטרף למשרד החוץ בשנות ה-60, ובשנות ה-70 היה חלק מסגל שגרירות ישראל בטהראן. בעקבות כינון היחסים הדיפלומטיים בין ישראל ואזרבייג'ן ב-1992 מונה יוטבת להיות השגריר הראשון בשגרירות בבאקו. השגרירות נפתחה באוגוסט 1993 ויוטבת הגיש את כתב האמנתו כשגריר לנשיא אזרבייג'ן היידר אלייב במרץ 1994. הוא שימש בתפקיד עד לפרישתו ב-1996.
נפטר ב-2012 בביתו במבשרת ציון ונקבר בבית העלמין בקריית ענבים. הותיר אחריו אישה, בת ובן.
צ'ואפה (נהר)
צ'ואפה (בספרדית Choapa) הוא נהר בצ'ילה. מקורו בהרי האנדים הוא זורם לאורך של כ-160 קילומטרים ועובר דרך העיר סלמנקה ולבסוף נשפך לאוקיינוס השקט. לנהר יש שלושה יובלים עיקריים הנמצאים לאורך הגדה הימנית. הנהר ממוקם בפרובינציית צ'ואפה במחוז קוקימבו במרכז צ'ילה.
סיטרואן C15
דגם ה"סיטרואן C15" התבסס על דגם ה-סיטרואן ויזה. יוצרו 1,181,471 יחידות.
השם מתייחס למשקל ה-1,500 הק"ג של המכונית (ברוטו).
דגמים
(לכל הדגמים 2 דלתות אחוריות הנפתחות לצד ימין וצד שמאל)
שטצדאים
משמעות השם Amphipoda הוא "בעלי רגליים שונות", שם המבטא את המבנה של השטצדאים, בניגוד למבנה של סדרת שווה רגלאים. הסדרה כוללת כ-7,000 מינים, כאשר כ-5,500 מינים כלולים בתת-הסדרה Gammaridea והשאר נמצאים ב 2–3 תת-סדרות אחרות. גודלם נע בין 1–340 מילימטרים וברובם הם הטרוטופים הניזונים מנשורת אורגנית או אוכלי נבלות. הם מתקיימים כמעט בכל סביבה מימית.
באזור ים המלח נמצאים שלושה מינים אנדמיים של השטצדאים: Bogidiella copia, Habraeobogidiela bromleyana, Metacrangonyx ortali.
אלן אדסון
אלן אדסון (באנגלית: Allan Edson; 1846–1888) היה אחד מאמני הנוף הבולטים בקנדה בשנות ה-70.
ביוגרפיה
בגיל תשע התיישבה משפחתו ב, שם ניהל אביו מלון. בקרבת מקום היה בנק בבעלותו של ג'ון קרפנטר בייקר, פטרון האמנויות, שעזר לאלן התחיל את הקריירה שלו ושל צייר מקומי אחר, וויאט איטון, בכך שעזר לשלם עבור שיעורי אמנות וקניית יצירותיהם. בנוסף ללימודי האמנות שלו, קיבל אדסון השכלה מסחרית סטנדרטית.
ב-1861 עבר אדסון למונטריאול, שם עבד כמנהל חשבונות אצל יצרן מסגרות ו בשם אוגוסטוס פל, שהכיר לו אמנים מקומיים. בסביבות 1863, הוא לקח שיעורים מרוברט סלדון דנקנסון, צייר אמריקאי שחי שם במהלך מלחמת האזרחים. לאחר מכן, שהה שנתיים בלונדון, אנגליה ללימודים נוספים. בלונדון הוא הושפע מהסגנון של האחווה הפרה-רפאליטית. עם שובו לקנדה, הוא הפך לחבר מייסד של אגודת האמנים הקנדיים ב-1867, הגוף המקצועי הקנדי הוותיק ביותר של אמנים, והשתתף בתערוכה הראשונה שלהם ב-1868. הוא גם היה אחד החברים המקוריים של (OSA), שנוסדה ב-1872, ו (RCA), שהוקמה ב-1880 בחסות מלכותית. באחת מהתערוכות הראשונות שלהם, חלק מיצירותיו נרכשו על ידי הנסיכה לואיז לעצמה ולאמה, המלכה ויקטוריה.
בתחילת שנות ה-80, הוא נסע לגור בצרפת, בילה את רוב זמנו ב, שם למד אצל. מ-1886 עד 1887, הוא היה בלונדון, ואז חזר לקנדה, והתיישב ב, קוויבק.
בשנה שלאחר מכן, הוא נפטר מסיבוכים של דלקת ריאות, שאותן לקה בעת מסע לציור סצנות חורף.
קרם הגנה
קרם הגנה הוא תכשיר המשמש להגנה על העור מפני קרינת השמש בתחום האור העל סגול (UVA, UVB ו-UVC). תכשירים להגנה מפני השמש יכולים להגיע במגוון צורות ביניהן: תרסיסים, משחות, קרמים ועוד. תכשירים אלה מכילים חומרים המגנים על העור באמצעות פיזור וחסימה של הקרינה המזיקה.
היסטוריה
עדויות לשימוש בתמציות צמחים להגנה מפני השמש קיימות כבר מתקופת מצרים העתיקה. בספרות ובאומנות שמקורן מיוון העתיקה מתוארים גברים ונשים חובשים כובע או מגנים על עורם באמצעות ביגוד או שהייה בצל, בנוסף לשימוש בשמן זית להגנה על העור. בדרום מזרח אסיה קיים גם בימינו שימוש בתערובות של תמצית אצות, תבלינים ואורז להגנה מפני השמש ולמניעת שיזוף, בעיקר של עור הפנים. הצורך בהגנה מהשמש בתרבויות אלו מתואר בעיקר כצעד שנועד למנוע שיזוף של העור, שכן עור בהיר היה נחשב בתרבויות קדומות כסמל ליופי ולמעמד גבוה. עם זאת, מחקר ממשי של נזקי העור הנגרמים על ידי קרינה נערך רק בתחילת המאה ה-19, ועסק בחקר המנגנון הגורם לכוויות בעקבות חשיפה לשמש. תכשיר הגנה בתצורה של קרם הגנה שווק לראשונה באופן מסחרי בשנת 1936, על ידי חברת הקוסמטיקה הצרפתית לוריאל. ב-1946 פותח על ידי הכימאי האוסטרי פרנץ גריטר קרם ההגנה המודרני הראשון, שהכיל para-aminobenzoic acid (PABA), חומר אורגני ששימש לספיגת קרינת ה-UV ב-1974 אימץ גריטר מדד המתאר את ההגנה הנוספת לעור באמצעות שימוש בתכשיר הגנה, שיצר רודולף שולץ, ופרסם אותו כ-Sun Protection Factor- SPF. מדד זה הפך לסטנדרט המקובל בעולם למידת ההגנה המתקבלת באמצעות שימוש בתכשירי הגנה. ב-1977 פותחו לראשונה תכשירי הגנה עמידים במים.
חומרים אנאורגנים
חומרים אנאורגנים משמשים לחסימה ולפיזור של הקרינה. בתכשירי ההגנה נפוץ השימוש בטיטניום דו-חמצני (TiO2) ותחמוצת האבץ (ZnO). חומרים אלו הם מוליכים למחצה המהווים מחסום פיזי המפזר את הקרינה.
חומרים אורגנים
תפקידם של החומרים האורגניים בקרם ההגנה הוא לספוג את קרינת הUV. את ה (p-Aminobenzoic acid (PABA שהיה נפוץ בתכשירי ההגנה הראשונים החליפו נגזרות של חומצה צינמית כדוגמת OMC (אוקטיל-מתוקסי-צינמאט Octyl methoxycinnamate), ששיא הבליעה שלו נמצא ב-308 nm ולכן הוא יעיל במיוחד בהגנה מפני UVB. להשלמת ההגנה נגד UVA מוסיפים חומרים כגון בנזופנון או סינוקסאט. מכיוון שOMC מסיס במים, בתכשירים עמידים במים משתמשים בOctyl salicylate, אסטר של חומצה סליצילית אליו מוסיפים Ethylhexanol ליצירת אלכוהול שומני המקנה תכונות הידרופוביות (עמידות לשטיפה במים).
מנגנון פעולה
המשותף לחומרים אלו הוא המבנה הבסיסי של טבעת ארומטית אחת או יותר שאליהן מחוברת קבוצת קרבוניל. מבנה זה מאפשר ספיגה של קרינת ה-UV באמצעות עירור האלקטרונים במולקולה בעקבות האינטראקציה עם הקרינה האולטרה סגולה. חומרים חדשים נחקרים באופן תדיר על מנת לשפר את העמידות במים ואת משך ורמת ההגנה של התכשירים השונים.
SPF ומדדים נוספים ליעילות תכשירי הגנה
SPF (קיצור של Sun Protection Factor), הוא מדד להגנה על העור המתקבלת בשימוש בתכשיר הגנה. הסימון המקובל הוא האותיות SPF ולאחריהן מספר. המספר מייצג את אורך הזמן בו התכשיר מגן על העור מצריבת קרני השמש, וזאת ביחס לעור לא מוגן. לדוגמה, בשימוש בתכשיר בעל SPF של 15, זמן החשיפה לשמש עד להופעת אדמומיות בעור יהיה ארוך פי 15 לעומת עור לא מוגן. למרות זאת, דירוג הSPF אינו מצביע על עמידות קרם ההגנה לאורך זמן או בחשיפה לרטיבות. בשל כך, ועל מנת למנוע בלבול בציבור בקשר לשימוש במקדמי הגנה, דירוג הSPF באיחוד האירופי מוגבל ל-50. חברת התרופות והקוסמטיקה הבריטית "Boots" פיתחה מדד המבוסס כוכבים לעוצמת ההגנה מפני השמש. מדד זה נמצא בשימוש בבריטניה ובאירלנד. מדדים אלו אינם מתייחסים לרוחב ההגנה מפני הקרינה האולטרה-סגולה, ולכן יש לוודא כי התכשיר מכסה טווח רחב מספיק על מנת להגן על העור מפני קרינת UVA ו-UVB. ה-FDA, מנהל התרופות והמזון האמריקני, קבע סטנדרטים מחייבים בקשר לטווח ההגנה שעל קרם הגנה לספק. האיחוד האירופי מחייב תכשירי הגנה מהשמש להגן על העור מקרינת UVA בשיעור של שליש מערך הSPF המוצהר על גבי התכשיר, על מנת לקבל תווית המאשרת כי קרם ההגנה מגן גם מקרינה זו.
נזקי הקרינה בתחום האולטרה-סגול
קרינה אולטרה-סגולה (UV) היא קרינה השייכת לספקטרום האלקטרו-מגנטי, באורכי גל שבין 10–400 ננומטר. קרינה זו מהווה 10% מהקרינה האלקטרו מגנטית הנפלטת מהשמש, אך רוב הגלים בעלי אורכי הגל הקצרים בתחום ה-UV נבלעים באטמוספירה של כדור הארץ. נהוג לחלק את הסוגים העיקריים של הקרינה האולטרה-סגולה לפי אורכי הגל באופן הבא: קרינת UVA, באורכי גל של 315–400 ננומטר, שכמעט לא נבלעת באטמוספירה, UVB-באורך גל של 280–315 ננומטר אשר רובה נבלעת באטמוספירה ול-UVC, קרינה באורכי גל של 100–280 ננומטר, מזיקה ביותר לאורגניזמים ונבלעת כולה על ידי האטמוספירה. קרינת UV פוגעת בDNA, וגורמת לכוויות שמש, להזדקנות מואצת של העור ולסרטן העור בבני אדם. ככלל, ככל שאורך הגל קצר יותר כך הקרינה האולטרה סגולה מזיקה יותר לבני אדם, אך כאמור רוב הקרינה האולטרה סגולה (מעל ל-95%) המגיעה מעבר לאטמוספירת כדור הארץ היא קרינת UVA והשאר UVB. משום כך על תכשירי ההגנה מהשמש לספק הגנה בתחומים אלה של הקרינה האולטרה-סגולה.
ג'אן בונומו
ג'אן בונומו (בטורקית: Can Bonomo; נולד ב-16 במאי 1987) הוא זמר טורקי יהודי שנבחר לייצג את טורקיה באירוויזיון 2012.
תומאס ראתסאק
תומאס ראתסאק (בדנית: Thomas Rathsack; נולד ב-4 במרץ 1967) הוא חייל לשעבר בקורפוס היגר של הצבא המלכותי הדני, סופר ופרשן צבאי.
ביוגרפיה
ראתסאק נולד בקופנהגן ב-4 במרץ 1967. הוא סיים את לימודיו בגימנסיה ב-1985, ושנה לאחר מכן התגייס לצבא המלכותי הדני והוצב במשמר המלכותי. ב-1990 התקבל לקורפוס היגר - יחידת הכוחות המיוחדים של הצבא המלכותי. ב-1994 הוא עזב את הצבא. בין השנים 1995–1997 עבד כצלם בדרום אמריקה. בשנת 2000 הוא חזר לצבא והשתתף במשימות סודיות בקווקז, אפגניסטן ועיראק. ב-2008 הוא עזב את הכוחות המיוחדים והצטרף כקצין הדרכה במשמר המולדת הדני.
ב-2009 עזב ראתסאק את הצבא וכתב ספר אוטוביוגרפי על חייו בשם "Jæger – i krig med eliten" (צייד - במלחמה עם הכוחות המיוחדים). הצנזורה הצבאית ניסתה למנוע את פרסום הספר בטענה שהוא כולל מידע מסווג אודות הכוחות המיוחדים של דנמרק, אולם העיתון פוליטיקן (Politiken) פרסם אותו בספטמבר 2009. פרסום הספר גרר סערה במערכת הצבאית בדנמרק. הסערה התגברה כאשר התגלה כי באינטרנט התפרסם תרגום מחתרתי של הספר לערבית, מה שהגדיל את החשש שגורמי טרור יחשפו למידע המסווג שבספר. בעקבות הסערה נאלץ ראש ההגנה טים ירנסן להתפטר.
מאז 2011 ראתסאק כתב מספר רומנים בדיוניים, והוא מוכר בדנמרק כפרשן צבאי שמופיע רבות בכלי התקשורת.
זלמן מנחם קורן
הרב זלמן מנחם קורן (וינקלר) הוא חוקר תורני, מעורכי האנציקלופדיה התלמודית. מתמחה בתחומים הלכתיים שהעיסוק בהם אינו שגרתי: הר הבית ובית המקדש, אסטרונומיה ולוח השנה, חשמל בהלכה ועוד.
ביוגרפיה
אביו הוא המהנדס שמעון וינקלר, שהיה סגנו של חתן התנ"ך יחיא אלשיך. סבו מצד אמו זהבה הוא הרב ישראל זאב הלוי הורוביץ, מצאצאי השל"ה, מחבר האנציקלופדיה "ארץ ישראל ושכנותיה" והספר "ירושלים בספרותנו".
למד בישיבת כפר חסידים אצל הרב אליהו אליעזר מישקובסקי והרב אליהו לאפיאן.
שימש כר"מ בישיבת הסדר "ניר" בקריית ארבע ובישיבת בני עקיבא נתיב מאיר, וכדיין בבית הדין לממונות בקרית ארבע.
השתתף בההדרת כתבי ראשונים שיש להם זיקה לאסטרונומיה: הכפתור ופרח במהדורת בית המדרש להלכה בהתיישבות והתשב"ץ ולקט יושר במהדורת מכון שלמה אומן ומכון ירושלים. במסגרת זו כתב נספחים מפורטים להבהרת דברי הראשונים.
לבקשת הרב מנחם מנדל כשר ערך את ספרו "קו התאריך הישראלי", על הסוגיה ההלכתית הסבוכה של קו התאריך, בתוספת הערות משלו (מבוא ל"קו התאריך הישראלי", עמ' 16). כתב באנציקלופדיה התלמודית את הערכים "יום" ו"חצות" ואת הנספח על קו התאריך.
התמחה גם בארכאולוגיה, ונעזר בה לבירורים הלכתיים שונים. בין השאר, כאשר התעורר חשש לחילול קברים התמנה כמומחה מוסכם לבדיקת השטח שהתקבל הן על ידי הרבנות הראשית והן על ידי הרב יצחק יעקב וייס, ראש העדה החרדית.
יסמין אבו פריחה
יסמין אבו פריחה (בערבית: ياسمين أبو فريحة; נולדה ב-5 ביולי 1989 בתל שבע) היא פעילה ויזמת חברתית בדואית ישראלית, מייסדת ומנכ"לית ארגון רודינה, שמנגיש בדיקות סקר גנטיות בעיקר לאוכלוסייה הבדואית. רופאה פנימית במרכז הרפואי האוניברסיטאי סורוקה.
ביוגרפיה
יסמין אבו פריחה נולדה בתל שבע כבת בכורה, לרודיינא, מורה לאנגלית; ולעודה, מהנדס תחבורה. בגיל שש עברה עם משפחתה לעומר (והייתה אחת משתי המשפחות הערביות הראשונות שעברו להתגורר ביישוב). היא למדה בבית ספר תיכון "מקיף עומר".
הופיעה בסרט "אחרייך" (שיצא לאקרנים ב-2017), שביימה אחותה, רנא אבו פריחה, ומתעד את סיפור משפחתן, ומלווה את האם שחלתה בסרטן השד ונפטרה, ולא מתאפשר לה להיקבר, כרצונה בעומר, היישוב בו התגוררה במשך כ-20 שנה. אח נוסף שלה, אמיר אבו פריחה, הוא איש היי-טק, שהיה ילד פלא במתמטיקה.
בכיתה ה' השתתפה ב"קידומטיקה", תוכנית מצוינות מתמטית לתלמידים של אוניברסיטת בן-גוריון בנגב בתחום המתמטיקה. בכיתה ח' השתתפה בחידון התנ"ך המחוזי והגיעה למקום רביעי. אבו פריחה בוגרת תואר ראשון במדעי הרפואה ובעלת תואר דוקטור לרפואה מטעם האוניברסיטה העברית בירושלים (2015). בין השנים 2010–2012 שימשה כעוזרת הוראה בפקולטה לרפואה באוניברסיטה העברית, ונכון ל-2018 היא מרצה בה.
עובדת כרופאה פנימית במרכז הרפואי האוניברסיטאי סורוקה בבאר שבע. בינואר 2018 פרסמה בידיעות אחרונות עדות על הקריסה של מערכת הבריאות הציבורית בישראל בה אמרה:.
אבו פריחה היא פוליגלוטית, הדוברת ארבע שפות: ערבית, עברית, אנגלית, וספרדית. במהלך לימודיה באוניברסיטה העברית ערכה וכתבה מצגות באנטומיה הנקראות "מצגות יסמין", שבהן נעזרים סטודנטים.
פעילות חברתית ותרומה לקהילה
בהיותה תלמידת תיכון הקימה אבו פריחה מרכז העשרה והעצמה לנערות בדואיות בתל שבע במסגרת עמותת LEAD. בכיתה י"ב השתתפה בתוכנית "אות רמון" למנהיגות וממשיכה להיות כשגרירה של הארגון עד היום (2018). ביצעה שנת שירות כמדריכה בפנימיית נווה חנה בקריית גת. התנדבה בארגון "עזרה ישראלית מוטסת" שמספקת ברחבי העולם סיוע הומניטרי להצלת חיים והקלה בחיים הקשים, באזורים מוכי אסונות טבע וקונפליקטים טריטוריאליים.
בשנת 2016 שהתה שלושה חודשים בבוסטון, שבמסצ'וסטס, ארצות הברית. במסגרת תוכנית מנהיגות לישראלים ולפלסטינים, מטעם ארגון OGS, הנתמך על ידי אוניברסיטת ברנדייס. המשתתפים בתוכנית מקבלים הדרכה אישית של מנטורים מובילים בעולם העסקים, מהארץ ומארצות הברית. במסגרת זו, חברה אבו פריחה לנעמי אברהם ומריה דישל, והן הקימו יחד את עמותת ג'נסיס, שבהמשך שונה לרודינה על שם אימה, המנגישה בדיקות סקר גנטיות טרום נישואים במטרה להפחית את שכיחותן של מחלות גנטיות, בעיקר בקרב האוכלוסייה הבדואית בישראל, שכ-15 אחוזים ממנה סובלים ממחלה גנטית, ושיעור תמותת התינוקות בה גבוה יותר מפי 3 מאשר באוכלוסייה הישראלית הכללית. אבו פריחה, המשמשת כמנכ"לית העמותה והגתה את הרעיון שבבסיסה, היא פמיניסטית וצוות ההנהלה בעמותה מורכב מנשים בלבד.
אבו פריחה פעילה גם בפרויקט החווה החקלאית ואדי עתיר ולדבריה הגורם שמניע אותה הוא.
במרץ 2019 נשאה דברים בוועידת איפא"ק.
קישורים חיצוניים
בוועידת אייפק https://m.facebook.com/story.php?story_fbid=10218712516991970&id=1470440864
ניר פלד
בין עיסוקיו, פלד מתמקד קלינית ומחקרית באונקולוגית ריאות.
ביוגרפיה
פלד בוגר הפקולטה לרפואה במסלול MD PhD בפקולטה לרפואה בטכניון במסגרת העתודה האקדמאית.
לאחר שרות בצה"ל כרופא צבאי התמחה פלד ברפואה פנימית, באונקולוגיה וברפואת ריאות.
פלד ניהל את המרכז לחקר גידולי בית החזה, במרכז רפואי שיבא, תל השומר.
בתפקידו האחרון פלד ניהל את היחידה לגידולי בית חזה במרכז דוידוף לסרטן בבית החולים בילינסון בפתח תקווה.
פלד היה חבר סגל הפקולטה לרפואה באוניברסיטת תל אביב בדרגת פרופסור, ופרופסור לאונקולוגיה בבית הספר לרפואה ע"ש גולדמן, באוניברסיטת בן-גוריון בנגב.
בספטמבר 2017 מונה פלד למנהל המערך האונקולוגי בבית החולים סורוקה בבאר שבע. בדצמבר 2020 מונה למנהל המכון האונקולוגי בבית החולים שערי צדק בירושלים.
פלד מכהן כיושב ראש תחום סרטן הריאה - באיגוד רופאי הריאה האירופי, וכיושב ראש משותף, הוועדה הבינלאומית לאבחון מוקדם של סרטן הריאה.
משפחה
פלד נשוי ואב ל-3 ילדים.
אילנה אדיר
אילנה אדיר- (נולדה ב-28 ביוני 1941) היא אתלטית עבר, אלופה ושיאנית ישראל בריצת 100 מטר שהשתתפה באולימפיאדת רומא (1960) במדי נבחרת ישראל.
ביוגרפיה
אילנה אדיר נולדה בתל אביב, היא התאמנה בקבוצת מכבי תל אביב.
1956
בתחרות אתלטיקה קלה שנערכה באצטדיון המכביה בתל אביב במאי 1956 קבעה אדיר בריצת 100 מטר שיא ישראלי חדש של 12.7 שניות. חודשיים לאחר מכן, באליפות ישראל שנערכה בסוף יוני היא זכתה בשתי מדליות כסף, בריצת 100 מטר בתוצאה של 12.7 שניות, אחרי רינה ויינרייך ממכבי תל אביב שקבעה שיא ישראלי חדש של 12.6 שניות, שפור לשיא שלה ולפני נועה זילברמן מהפועל גניגר (13.0 שניות) ובריצת 200 מטר בתוצאה טובה מהשיא הישראלי הטרי בן ה-3 חודשים של רינה ויינרייך (27.0 שניות), אחרי נועה זילברמן שקבעה את אותה תוצאה אך סיימה ראשונה.
1958
בתחרות ארצית שנערכה במטעם מכבי באצטדיון המכביה, במאי 1958 קבעה אדיר בריצת 60 מטר שיא נערות חדש של 7.9 שניות.
1960
בתחילת יוני 1960 בהפסקת משחק הכדורגל בין מכבי תל אביב והפועל חיפה נערכה תחרות בזק באתלטיקה קלה שבה אדיר השוותה בריצת 100 מטר את השיא הישראלי בתוצאה של 12.3 שניות. שבועיים לאחר מכן, באליפות מכבי באתלטיקה שנערכה באצטדיון המכביה, היא קבעה בריצת 100 מטר זמן מהיר מהשיא הישראלי - 12.2 שניות (מלווה ברוח גבית). שבוע לאחר מכן, באליפות ישראל שנערכה ביולי היא זכתה במדליית זהב בריצת 100 מטר בתוצאה של 12.4 מטר, לפני חברת לאגודה אילנה קרשיק (12.6 שניות) ומרים סידרנסקי מהפועל הדסים (12.7 שניות). חודש לאחר מכן, בתחרות אימון של הסגל האולימפי של ישראל שנערכה באצטדיון המכביה, היא קבעה בריצת 100 מטר תוצאה של 12.5 שניות.
באולימפיאדת רומא (1960) סיימה אדיר במקום 30 הלפני אחרון בריצת 100 מטר בתוצאה של 12.9 שניות (זמן אלקטרוני - 13.04 שניות).
Love on Myself
Love on Myself הוא סינגל של התקליטן הגרמני, פליקס ין, בשיתוף פעולה עם זמר הפופ הבריטי, קאלום סקוט. השיר יצא ב-28 ביוני 2019 בהוצאת חברת התקליטים וירג'ין רקורדס. השיר נכתב על ידי אנדרו בולימור, פליקס ין, וינסנט קוטקאמפ, טום מאן וג'וש רקורד והופק על ידי פליקס ין, וינסנט קוטקאמפ ומייק ספנסר.
נכון ליולי 2023, השיר הושמע למעלה מ-55 מיליון פעמים בספוטיפיי, ולמעלה מ-3 מיליון פעמים ביוטיוב.
סן פרנסיסקו (ארגנטינה)
סן פרנסיסקו (בספרדית: San Francisco) היא עיר בפרובינציית קורדובה בארגנטינה. העיר שוכנת במזרח הפרובינציה, על הגבול עם פרובינציית סנטה פה, במרחק של 205 קילומטרים מזרחית לקורדובה, בירת הפרובינציה.
היסטוריה
ב-1886 המושל של פרובינציית סנטה פה סימון דה איריונדו הסמיך את חוסה ברנרדו איטורספה להקים התיישבות בגבול המערבי של סנטה פה. איטורספה ייסד כך את סן פרנסיסקו, אך בטעות הקים את ההתיישבות מעבר לגבול, בתחומי פרובינציית קורדובה. הטעות לא תוקנה וההתיישבות נשארה בפרובינציית קורדובה. ב-1888 ההתיישבות הוזזה כ-8 קילומטרים דרומה כדי לקרב אותה לתחנת רכבת שהוקמה באזור.
ב-1915 סן פרנסיסקו קיבלה מעמד של עיר. בעשורים שלאחר מכן סן פרנסיסקו קלטה גלי מהגרים שהגיעו לארגנטינה בעקבות מלחמת העולם הראשונה ומלחמת העולם השנייה. מוצאם של רוב המהגרים האלו היה באזור פיימונטה באיטליה.
כלכלה
כלכלת סן פרנסיסקו מסתמכת בעיקר על חקלאות, הכוללת בין היתר גידול סויה, חיטה ותירס, גידול מקנה וכן ייצור מוצרים מן החי כמו חלב. בעשורים האחרונים התפתחה בעיר גם תעשייה גדולה.
תחבורה
סן פרנסיסקו נמצאת על מסלולם של הכבישים הלאומיים 19, המקשר בין העיר קורדובה ובין פרובינציית סנטה פה, ו-158, המקשר את סן פרנסיסקו לריו קוארטו הנמצאת בדרום פרובינציית קורדובה.
נוכל הטינדר
נוכל הטינדר (באנגלית: The Tinder Swindler) הוא סרט תיעודי בריטי מסוגת פשע אמיתי, שבויים על ידי פליסיטי מוריס, ויצא לשידור בנטפליקס ב-2 בפברואר 2022. הסרט מספר את עלילותיו של סיימון לבייב- ישראלי שהתחזה לבנו של לב לבייב וניהל סגנון חיים ראוותני, אותו מימן על ידי סחיטה רגשית של קורבנותיו. לבייב השתמש באפליקציית הדייטים טינדר כדי לאתר את הנשים, להן אמר שהוא מיליונר ובהמשך טען כי נקלע למשבר פיננסי זמני במטרה לבקש מהן סיוע כלכלי.
עלילה
בסרט התיעודי מסופר כי סיימון (שמעון) לבייב נולד וגדל בבני ברק כשמעון (יהודה) חיות בנו של יוחנן חיות שכיהן כרב ומנהל השירות לנוסע הדתי באל על. בנערותו עזב את הדת.
בשנת 2010, כאשר היה בן 20, גנב מספר שיקים ממשפחה שהעסיקה אותו כגנן, בייביסיטר ואיש משק בית בהרצליה פיתוח, ורכש בהם רכבי יוקרה, קורס טיס אזרחי ועוד; סך הגניבות עמד על מאות אלפי שקלים. כאשר הבין כי הוגשה נגדו תלונה במשטרה, נמלט לקפריסין שם שהה חודש, וכאשר שב ארצה נעצר. מייד עם תחילת משפטו ב-22 ביוני 2011 בבוקר, נמלט באמצעות דרכון ישראלי מזויף שרכש תמורת 10,000 ש"ח דרך מעבר אלנבי, ומשם המריא לאירופה.
בפינלנד החל לעקוץ נשים. הוא השתמש ביישום ההיכרויות "טינדר" כדי ליצור קשר עם נשים, באמצעות פרופיל בשם סיימון לבייב, שבו הציג את עצמו כבנו המיליונר של איש העסקים היהודי-בוכרי לב לבייב. הוא פיתה את הנשים שיצא איתן באמצעות לקיחתן למסעדות יוקרה, טיסות במטוס פרטי והענקת מתנות יקרות.
בשלב הבא העמיד פנים שהוא נמצא בסכנה ושה"אויבים" שלו שולחים לו מסרים מאיימים. שלח תמונות של שומר הראש שלו (פיטר) פצוע לאחר ש"הותקף". ביקש מהנשים הלוואות בסכומים המגיעים למאות אלפי דולרים. ההסבר שניתן לבקשת הכסף הוא המעקב על ידי "אויביו" כביכול אחרי פעולות כרטיס אשראי שלו. הוא ביקש מהן לקחת הלוואות מבנקים ולהעביר לו את הכסף בכרטיסי אשראי חדשים על שמן, והבטיח להחזיר להן את הכסף הרב שלווה ברגע שיוכל. לאחר מכן השתמש בכסף שצבר באמצעות ההונאה כדי להמשיך להעמיד פנים שהוא מיליונר ולפתות נשים נוספות, עד שגם מהן נטל הלוואות כדי שיוכל להמשיך את הונאת הפונזי שהוא מבצע.
כמו כן הוא עקץ עסקים רבים ברחבי העולם באותה שיטה של התחזות והצגת מסמכים מזויפים.
למעשי ההונאה שלו שותפים מספר אנשים: אזרח ישראלי בשם אבישי, שומר הראש בשם פיטר, ובחורה גרמנייה בשם רוזמרין. כמו כן נטען כי אביו יוחנן חיות היה שותף פעיל במספר מעשי עוקץ.
כאשר שב לישראל התראיין במרץ 2021 לחדשות 13. בריאיון דווח כי רכש עבור בת זוגו הנוכחית, הדוגמנית הישראלית קייט קונלין, דירוג ב-30 נשים המשפיעות בישראל של עיתון לאשה; את הריאיון ערך בבית שכור המושכר דרך אתר Airbnb אותו הציג כביתו.
השלכות
שלוש מבין הנשים שנוצלו על ידי לבייב פתחו קמפיין מימון המונים לכיסוי חובותיהן בשווי 600 אלף לירה שטרלינג.
לאחר צאתו של הסרט, נחסמו לצמיתות חשבון הטינדר וחשבון האינסטגרם של לבייב.
משטרות ירדניות בדרום יהודה
משטרות ירדניות בדרום יהודה הן 6 מבנים שהוקמו בדרום יהודה ושימשו את משטרת ירדן בתקופה שלפני מלחמת ששת הימים להגנה מפני ישראל ולהתמודדות עם מבריחים. המשטרות נפרשו מאזור יער יתיר לכוון ים המלח.
שש המשטרות הן (ממערב למזרח):
בקצה המזרחי של הכפר בני נעים נמצאת משטרה ירדנית נוספת (גם היא בתבנית מיקי מאוס) שייתכן שגם היא קשורה לקו המשטרות.
לאון ספינקס
לאון ספינקס (באנגלית: Leon Spinks; 11 ביולי 1953 – 5 בפברואר 2021) היה מתאגרף אמריקאי מקצועי, שהתחרה בין השנים 1977–1995. בקרב המקצועי השמיני שלו בלבד, הוא זכה באליפות המשקל הכבד הבלתי מעורער בשנת 1978 לאחר שהביס את מוחמד עלי בהחלטה מהירה ומדויקת, במה שנחשב לאחד המהפכים הגדולים בתולדות האיגרוף. ספינקס מתואר ב-WBC על התמודדותו עם עלי בקרב חוזר לא מאושר שבעה חודשים לאחר מכן, אותו הפסיד.
מלבד היותו אלוף במשקל כבד, והחיוך האופייני לו (בגלל איבוד שניים ובהמשך ארבע שיניו הקדמיות), ספינקס זכה לשמצה על האסון שפקד את הקריירה בעקבות ההפסד לעלי. עם זאת, הוא עשה שוב את האתגר על התואר במשקל כבד ל-WBC בשנת 1981 (שהפסיד ללארי הולמס על ידי TKO בסיבוב השלישי), ואת WBA cruiserweight ב-1986 (הפסיד לדווייט מוחמד קווי על ידי TKO בסיבוב השישי).
כחובבן, ספינקס זכה במדליות רבות לחטיבה במשקל כבד. הראשון היה ארד באליפות העולם הראשונה בשנת 1974, אחריו כסף באולימפיאדת הפאן אמריקה ב-1975 וזהב באולימפיאדת הקיץ 1976, האחרון לצד אחיו מייקל ספינקס, שזכה בזהב במשקל בינוני. ליאון שירת בחיל הנחתים של ארצות הברית בין השנים 1973–1976.
לספינקס הייתה קריירה קצרה גם כמתאבק מקצועי. בשנות ה-90, עבד בהאבקות באמנויות הלחימה של Frontier (FMW) והחזיק באליפות FMW Bruck Knuckles Heavyweight בשנת 1992.
קריירה חובבנית
ספינקס זכה בשלוש אליפויות ארציות במשקל כבד מסוג AAU ברציפות בין השנים 1974 ל -1976, הראשונה שבהן הגיעה נגד האלוף העתידי מייקל דוקס.
תוצאות אולימפיות
ספינקס זכה במדליית הזהב במשקל כבד באולימפיאדת הקיץ 1976 במונטריאול. הוא הביס את עבדל לטיף פתיחי, אנטולי Klimanov, Ottomar Sachse, ועל יאנוש Gortat בדרך לגמר, שם הוא הביס סיקסטו סורייה כדי לזכות בזהב.
ספינקס סיים את הקריירה החובבנית שלו עם שיא של 178–7 עם 133 נוקאאוטים.
קריירה מקצועית
ספינקס הופיע לראשונה ב-15 בינואר 1977 בלאס וגאס, נבאדה, והכה את בוב סמית' בנוקאאוט בחמישה סיבובים. הקרב הבא שלו היה בליברפול, אנגליה, שם ניצח את פיטר פרימן בנוקאאוט בסיבוב הראשון. מאוחר יותר הוא ראה שיפור באיכות האופוזיציה, כאשר נלחם בפדרו אגוסטו מפוארטו ריקו והפיל אותו בסיבוב הראשון. לאחר מכן הוא נלחם בסקוט לדו לתיקו וניצח את אלופת איטליה אלפיו ריגטי בהחלטה.
ספינקס נגד עלי
באותה תקופה שהיה מתמודד בדרגה נמוכה יותר, הוא עשה היסטוריה ב-15 בפברואר 1978, כשהוא מכה את מוחמד עלי בהחלטה מהירה של 15 סיבובים בלאס וגאס, נבאדה. ספינקס זכה בתואר העולמי במשקל כבד בקרב המקצועני השמיני, הזמן הקצר ביותר בהיסטוריה. עלי המזדקן ציפה לקרב קל, אך ספינקס לא הותק מחוץ לקופסה, שלא התעייף לאורך כל ההתמודדות. זו הייתה אחת הפעמים הבודדות בה עלי עזב את הטבעת עם פנים חבולות ונפוחות.
הניצחון על עלי היה שיא הקריירה של ספינקס. הוא היה האיש היחיד שקיבל תואר ממוחמד עלי בזירה, מכיוון שההפסדים האחרים של עלי היו תחרויות שאינן כותרות או התקפות במקום בו עלי היה המתמודד. חיוך פעורי השיניים של ספינקס הוצג על שער גיליון 19 בפברואר 1978 של ספורטס אילוסטרייטד.
עם זאת, ספינקס הוצא מתואר העולם שלו על ידי ה-WBC על סירובו להגן עליו נגד קן נורטון, במקום זאת הסכים להתקף חזרה נגד עלי כדי להגן על כתר WBA שלו. התואר, שהופשט מספינקס, הוענק אז לנורטון.
משחק חוזר
המשחק השני שלו עם עלי, במרצדס-בנץ סופרדום ב־15 בספטמבר 1978, הלך רע לספינקס. עלי שכבר לא היה בכושר - עם טקטיקות טובות וחדות יותר - לעיתים רחוקות איבד שליטה, וזכה להחזיר את תוארו בהחלטה של חמישה-עשרה סיבובים פה אחד. עלי החזיר לעצמו את התואר, והפך לאלוף הראשון במשקל כבד שלוש פעמים. לספינקס מעולם לא הוענק משחק חוזר; עלי פרש לאחר הקרב (אף על פי שהוא יצא מהפרישה כעבור כמה שנים כדי להילחם בלארי הולמס וטרבור ברביק).
הוועד הפאראלימפי הבין-לאומי
הוועד הפאראלימפי הבין־לאומי (באנגלית: International Paralympic Committee או בקיצור: IPC) הוא מוסד ללא כוונת רווח, אשר בחסותו מתקיימים המשחקים הפאראלימפיים. הוועד נוסד בדיסלדורף, גרמניה ב-22 בספטמבר 1989.
הוועד הפאראלימפי הבין־לאומי מורכב מנציגיהם של 161, ומטהו המרכזי נמצא בבון שבגרמניה. הוועד מנהל ובוחר ספורטאים פאראלימפים להיכל התהילה הפאראלימפי.
גנאיוס פולביוס קנטומלוס
גנאיוס פולביוס קנטומלוס (בלטינית: Gnaeus Fulvius Centumalus; ? - 210 לפנה"ס) היה מגיסטראט רומאי, שנהרג במלחמה הפונית השנייה.
ביוגרפיה
הוא היה ככל הנראה בנו של מגיסטראט בעל אותו השם אשר שימש כקונסול בשנת 229 לפנה"ס. בשנת 214 לפנה"ס שימש כאיידיל קוריולי יחד עם פובליוס סמפרוניוס טודיטאנוס,מאוחר יותר קיבל תפקיד של פראיטור, וקיבל פיקוד על הלגיונות שהוצבו באזור העיר סואסולה (Suessula) שבקמפניה. במסגרת תפקידו הוא העניק חסות לכמה מאות אצילים מקפואה, שנמלטו אל מחנהו לאחר שעירם ערקה למחנהו של חניבעל.
הוא נבחר לתפקיד הקונסול בשנת 211 לפנה"ס יחד עם פובליוס סולפיקיוס גלבה מקסימוס. לקראת סוף השנה סולפיקיוס נשלח לנהל את המערכה ביוון (המלחמה המוקדונית הראשונה) ופולביוס חזר מפוליה כדי לנהל את הבחירות המתקרבות. בשנת 210 לפנה"ס הוא המשיך לפקד על כוחות צבא באזור פוליה במסגרת פרוקונסולאט. הוא נע באזור העיר הרדוניה שבגדה ברומא לאחר קרב קאנאי, וניסה לכבוש אותה מחדש. הוא חנה בעמדה לא נוחה, ולא הגן עליה מספיק. חניבעל תקף אותו בקרב הרדוניה, והנחיל לו תבוסה מוחצת. פולביוס נהרג, יחד עם כעשרה טריבונים צבאיים.
סקוט שפרד
סקוט סנדר שפרד (באנגלית: Scott S. Sheppard) הוא אסטרונום אמריקאי ממכון קרנגי למדע בוושינגטון די. סי. שבארצות הברית.
את דרכו בתחום מדעי החלל החל כסטודנט למדעי החלל באוניברסיטת הוואי.
על שמו רשומים גילויים של מספר רב של ירחים קטנים של כוכבי הלכת צדק, שבתאי, אורנוס, ונפטון.
ב-2014 הדריך שפרד קבוצת אסטרונומים שגילתה את VP113 2012, כוכב לכת מינורי שמסלולו הוא המסלול המרוחק ביותר הידוע כיום של עצם כלשהו המקיף את השמש.
Selfish (שיר של מדיסון ביר)
Selfish (בעברית: אנוכי) הוא סינגל שהוקלט על ידי הזמרת-יוצרת האמריקאית מדיסון ביר, מתוך אלבום הבכורה שלה, Life Support. השיר יצא לאור ב-14 בפברואר 2020, על ידי חברת התקליטים אפיק רקורדס, כסינגל מתוך האלבום.
עם יציאתו נכנס השיר אל המקום ה-19 במצעד השירים מתחת להוט 100.
רקע וכתיבה
השיר נכתב על ידי מדיסון ביר, אליזבת לואל בולנד, ג'ראמיה דניאלס, ג'רמי דוסוליט, לירוי קלמפיט וטים סומרס והופק על ידי מדיסון ביר ולירוי קלמפיט. השיר הוא מעין בלדת פופ איטית עם הפקה מפושטת. הקול של ביר בשיר תואר כ-"רגשני".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
ביקורת
מגזין הבילבורד שיבח את הביצועים הקוליים של ביר בשיר וכתב כי הזמרת "נשמעת בטוחה ומגישה את היכולות שלה כזמרת".
פקודת המיילדות
פקודת המיילדות חוקקה על ידי שלטונות המנדט הבריטי בשנת 1929, על מנת להסדיר את העיסוק של מיילדות שמטפלות בנשים היולדות ולשם שיפור רמת הבריאות של תושבי הארץ.
רקע היסטורי
מיילדות היא מקצוע עתיק יומין של נשים שמסייעות לנשים אחרות ללדת. המילדות הייתה תמיד עיסוק נשי מובהק שעבר בין בנות משפחה או ממיילדת מנוסה לשוליה. הלימוד נעשה בצפייה וצבירת ניסיון ללא לימוד פורמלי.
לימוד והוראת המיילדות החלה באירופה בשלהי ימי הביניים וגברו במאות ה-18 וה-19. בימי הביניים מקורות הידע של הרופאים והמיילדות לא היו שונים אך לזכות המיילדות נזקף ניסיון רב. עם השנים צברו הרופאים ידע על ידי נתיחת גופות, פיתוח תחומי האלחוש ואנטיספטיות. התפתחויות אלו הגבירו את התחרות בין הרופאים (גברים) למיילדות (נשים) ואת הרצון של הרופאים לפקח על המיילדות. אולם מיסוד ורישוי מקצוע המיילדות החל רק במאה העשרים.
בארץ ישראל פעלו במאה ה-19 בעיקר מיילדות מסורתיות. היו אלו נשים שלא למדו את המקצוע ונקראו לעזור ליולדות מכל הדתות והמגזרים. בשנת 1893 היו מעט מיילדות מוסמכות-יהודיות - שלוש במושבות ושלוש בירושלים ויפו.
התפתחות החוק
פקודת המיילדות שנחקקה על ידי הבריטים הושפעה מהתפתחויות חוקיות בבריטניה. בשנת 1858 פורסם בבריטניה לראשונה חוק הרפואה ומשנת 1886 הוחל ברישוי רופאים בתחום היילוד. ארגון המיילדים הלונדוני החל בשנת 1872 להעניק דיפלומה למיילדות המבוססת על הכשרה ובחינה. בשנת 1902 נחקק בבריטניה חוק המיילדות הראשון שהתחשב במציאות בה פעלו מיילדות רבות לא מוסמכות ואף ניסה לפקח עליהן ולהעלות את רמתן המקצועית.
בחקיקה עות'מאנית משנת 1861 נקבעה חובת דיפלומה על ידי מיילדות. ואף על פי שנראה כי הן המיילדות והן הציבור החשיבו את ההכשרה הפורמלית, החוק לא נאכף וה"דאיות" - מיילדות מסורתיות - המשיכו לפעול.
בשנת 1918, עם תחילת המנדט הבריטי, נחקקה פקודת בריאות העם. הפקודה חייבה את המיילדת לדווח תוך 15 יום על כל לידה וכן חובה לקבלת רישיון כמו אנשי רפואה אחרים. הדאיה לא יכולה הייתה לקבל רישיון מחוסר השכלה אך נרשמה כמיילדת. כך נוצרו שני מעמדות: מיילדת בעלת רישיון (מוסמכת) ומיילדת רשומה. בהמשך, בשנות ה-20 של המאה העשרים נפתחו קורסים של שישה חודשים ללימוד מיילדות ומיילדות שסיימו הכשרה זו הפכו למיילדות עם רישיון.
לפי מסמכים ארכיוניים, בשנות ה-20 של המאה העשרים פעלו בארץ-ישראל חמישה דגמים של מיילדות: דאיה - מיילדת עממית עצמאית (ערבייה), שלמדה את סודות המקצוע כמתמחה (שוליה) של מיילדת עממית; מיילדת ערבייה, שלמדה שישה חודשים בבית ספר ממשלתי; מיילדת יהודייה, לעיתים בת היישוב הישן, שלמדה כשנה באחד מבתי הספר למיילדות באירופה וקיבלה תעודה; פלדשרית, שהגיעה בעיקר ממזרח אירופה; ואחות-מיילדת שהוכשרה לפי הדגם האמריקאי, שאומץ בבית החולים הדסה.
בשנת 1929 נחקקה פקודת המיילדות. באותו זמן חוקקו פקודות שהסדירו גם את פעילות הרוקחים, הרופאים ורופאי השיניים. לכאורה יש שוויון בין ארבעת המקצועות מבחינת העצמאות.
המצב הנוכחי לפי פקודת המיילדות
בפקודה נאמר כי המיילדת יכולה "...לבדוק, לקבוע דיאגנוזה, לרשום רפואות, לרפא או לטפל ביולדת...". אך רק בהקשר של לידה. אלו חמש פעילויות רפואיות אופייניות. אך בהמשך נקבע שאסור למיילדת לעסוק בגינקולוגיה ובלידה עצמה הפכה המיילדת כפופה לסמכות רפואית ועליה לזמן רופא בכל מקרה שמתעוררת בעיה. כמו כן נקבע כי רק רופא רשאי לנהל בית יולדות. לעומת זאת, הניסוח הנוכחי של פקודת המיילדות מתיר למיילדת "לטפל בה (ביולדת בלבד) או ליילדה". בכך צומצם תפקיד המיילדת - ממרפאה, בדומה לרופא, למטפלת בלבד, כמו אחות.
מאז 1929 תוקנה הפקודה חמש פעמים בלבד. היום רוב המיילדות פועלות בבתי חולים. הן כפופות לאחות הראשית של משרד הבריאות ורשומות בפנקס האחיות במדור נפרד - מיילדות. הרשאות שהיו להן לביצוע פעולות חריגות, ניתנו בינתיים גם לאחיות.
חורף באוסלו
חורף באוסלו הוא אלבום האולפן היחיד של להקת ותיקי הבריגדה.
יחסי גינאה ביסאו–שווייץ
יחסי גינאה ביסאו–שווייץ הם היחסים הדיפלומטיים הרשמיים שבין רפובליקת גינאה ביסאו לבין הקונפדרציה השווייצרית.
היסטוריה
בין רפובליקת גינאה ביסאו לקונפדרציה השווייצרית מתקיימים יחסים דיפלומטיים שכוננו ב-1980. מגעים רשמיים בין שווייץ לגינאה ביסאו התנהלו עוד לפני כן, בין הכרת שווייץ בגינאה ביסאו ב-13 באוגוסט 1974 לבין כינון היחסים הדיפלומטיים הרשמיים בין שתי המדינות.
הסוכנות השווייצרית לפיתוח ושיתוף פעולה (SDC) עזרה לגינאה ביסאו עד 2002 בנושא ניצול המשאבים הטבעיים שלה. הסוכנות הציעה לגינאה ביסאו גם סיוע הומניטרי, בעיקר בעקבות מלחמת האזרחים במדינה שהתרחשה בשנת 1998.
וויאט איטון
וויאט איטון, באנגלית: Wyatt Eaton (6 במאי 1849 - 7 ביוני 1896) היה צייר דיוקנאות קנדי-אמריקאי, שזכור כאחד ממייסדי.
ביוגרפיה
איטון, שנולד ב, קוויבק, פרובינציית קנדה תחתית, קנדה, היה סטודנט של, ניו יורק, למד אצל סמואל קולמן, דניאל הנטינגטון ואחרים. בשנת 1872, הוא עבר לפריז ולמד בבית הספר לאמנויות יפות אצל ז'אן לאון ז'רום. במהלך תקופה זו, הוא ערך היכרות עם ז'אן-פרנסואה מילה בברביזון, וגם הושפע מחברו שהאמין שאמנות צריכה להתמקד בחיים הכפריים.
לאחר שובו לארצות הברית ב-1876, הוא צייר סדרת דיוקנאות של משוררים אמריקאים למגזין ״המאה״ אשר נחרטו על ידי טימותי קול. הוא הפך למורה ב, ופתח סטודיו בניו יורק אך חזר למונטריאול לעיתים קרובות כדי לצייר פורטרטים. ב-1880 נסע לצרפת ולאיטליה. הוא הפך לאחד ממייסדי איגוד האמנות האמריקאי, לימים אגודת האמנים האמריקאים, שהיה המזכיר הראשון שלה. הוא גם היה חבר מייסד של אגודת האמנים הקנדיים במונטריאול (1867).
איטון מת משחפת בניופורט, רוד איילנד ב-7 ביוני 1896.
בובי לאונרד
ויליאם רוברט "בובי" לאונרד (באנגלית: William Robert "Bobby" Leonard; 17 ביולי 1932 – 13 באפריל 2021), אשר היה מוכר גם בכינויו סליק לאונרד (Slick Leonard), היה כדורסלן ומאמן אמריקאי. בין השנים 1956–1963 שיחק בליגת ה-NBA, ובין השנים 1962–1980 שימש כמאמן ראשי בליגות ה-NBA וה-ABA.
זכה ב-3 אליפויות ABA כמאמן אינדיאנה פייסרס בעונות 1970, 1972 ו-1973. בשנת 2014 הוצג בהיכל התהילה של הכדורסל כמאמן.
קריירת מכללות
לאונרד נולד וגדל בעיר טרה הוט שבאינדיאנה, ובשנת 1950 החל ללמוד באוניברסיטת אינדיאנה. ב-3 עונותיו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל בראנץ' מקראקן, וקלע 15.5 נקודות בממוצע למשחק. בעונת 1952/1953 הוביל את הקבוצה, לצד הסנטר דון שלונדט, לזכייתה השנייה אי פעם בטורניר אליפות המכללות. במשחק חצי הגמר מול לואיזיאנה סטייט, אותה הוביל בוב פטיט, קלע לאונרד 22 נקודות, ובמשחק הגמר מול אוניברסיטת קנזס, בה שיחק דין סמית', קלע לאונרד את קליעת העונשין אשר קבעה את תוצאת המשחק – 69–68 לזכות אינדיאנה. בסיום עונתו האחרונה באוניברסיטה, 1953/1954, נבחר לחמישייה השנייה של העונה בליגת המכללות (Second-team All-American).
קריירת משחק
בדראפט ה-NBA 1954 נלקח לאונרד בבחירה העשירית על ידי בולטימור בולטס, אשר התפרקה באותו הקיץ, וב"דראפט הפירוק" שנעשה על שחקניה נבחר על ידי מיניאפוליס לייקרס. לקראת עונת הצטרף ללייקרס, וב-5 עונותיו במדיה קלע 8.8 נקודות בממוצע למשחק כרכז הקבוצה. בעונת העפיל עם הלייקרס לגמר ה-NBA, בו הפסידו מול בוסטון סלטיקס בתוצאה 0–4.